open-index/open-wikipedia-markdown huggingface dataset:
Black Tie White Noise

**Black Tie White Noise** – aštuonioliktasis studijinis britų muzikanto David Bowie albumas, išleistas 1993 m. balandžio 5 d. Albumas įrašytas po Bowie grupės „Tin Machine“ išsiskyrimo ir buvo įkvėptas 1992 m. protestų Los Andžele bei atlikėjo vedybų su modeliu Iman. Įraše girdima daug saksofono, atliekamo paties Bowie, taip pat jungia art rock, elektroninės muzikos ir soul garsus.

Albumas susilaukė teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, pradėdamas Bowie komercinį atsigavimą po keleto silpnesnių projektų.

## Dainų sąrašas

## Kūrybinė grupė
* David Bowie – vokalas, gitara, saksofonas
* Nile Rodgers – gitara
* Poogie Bell, Sterling Campbell – būgnai
* Barry Campbell, John Regan – bosinė gitara
* Richard Hilton, Dave Richards, Philippe Saisse, Richard Tee – klavišiniai
* Michael Reisman – arfa, varpeliai, styginių instrumentų aranžuotės
* Gerardo Velez – perkusija
* Fonzi Thornton, Tawatha Agee, Curtis King, Jr., Dennis Collins, Brenda White-King, Maryl Epps – pritariamieji vokalai
* Al B. Sure! – vokalas (4)
* Reeves Gabrels – gitara (2)
* Mick Ronson – gitara (3)
* Wild T. Springer – gitara (11)
* Mike Garson – pianinas (10)
* Lester Bowie – trimitas (2, 5, 7, 9–10)
* Fonzi Thornton, Tawatha Agee, Curtis King, Jr., Dennis Collins, Brenda White-King, Maryl Epps, Frank Simms, George Simms, David Spinner, Lamya Al-Mughiery, Connie Petruk, David Bowie, Nile Rodgers – choras (11)

**Techninis personalas**
* David Bowie – prodiusavimas
* Nile Rodgers – prodiusavimas
* Jon Goldberger, Gary Tole, Andrew Grassi, Mike Greene, Louis Alfred III, Dale Schalow, Lee Anthony, Michael Thompson, Neal Perry, Andy Smith – garso inžinerija

## Išnašos

## Šaltiniai
* 
* 
*
The Buddha of Suburbia

**The Buddha of Suburbia** – devynioliktasis studijinis britų muzikanto David Bowie albumas, išleistas 1993 m. lapkričio 8 d. Albumas iš pradžių buvo įrašinėjamas kaip garso takelis to paties pavadinimo „BBC“ televizijos serialui, tačiau jam panaudotas tik vienas kūrinys ir likęs albumas tapo Bowie studijiniu įrašu.

Albumas susilaukė teigiamų kritikų įvertinimų, tačiau nebuvo komerciškai sėkmingas, kadangi buvo reklamuojamas kaip garso takelis, o ne atlikėjo įrašas.

## Dainų sąrašas
Visų dainų autorius David Bowie.

# „Buddha of Suburbia“ – 4:28
# „Sex and the Church“ – 6:25
# „South Horizon“ – 5:26
# „The Mysteries“ – 7:12
# „Bleed Like a Craze, Dad“ – 5:22
# „Strangers When We Meet“ – 4:58
# „Dead Against It“ – 5:48
# „Untitled No. 1“ – 5:01
# „Ian Fish, U.K. Heir“ – 6:27
# „Buddha of Suburbia“ (kartu su Lenny Kravitz) – 4:19

## Kūrybinė grupė
* David Bowie – vokalas, klavišiniai, sintezatoriai, gitara, saksofonas, perkusija
* Erdal Kızılçay – klavišiniai, trimitas, bosinė gitara, gitara, būgnai, perkusija
* 3D Echo (Rob Clydesdale, Gary Taylor, Isaac Daniel Prevost) – būgnai, bosinė gitara, gitara (5)
* Mike Garson – pianinas (3, 5)
* Lenny Kravitz – gitara (10)

**Techninis personalas**
* David Bowie – prodiusavimas
* David Richards – programavimas, garso inžinerija, garso suvedimas, prodiusavimas
* Mike Ruggieri – pianinų įrašymas
* Dominik Taqua – papildoma garso inžinerija
* John Jefford, BBC – fotografijos
* David and Anne Hardy (Wybo Haas) – dizainas

## Išnašos

## Šaltiniai
* 
* 
*
Kazlų Rūdos miesto stadionas

**Kazlų Rūdos miesto stadionas** – stadionas su futbolo aikšte ir tribūnomis Kazlų Rūdos miesto centre, į pietus nuo Kazlų Rūdos pagrindinės mokyklos. Talpa – 500 žiūrovų, nors kai kur nurodoma ir 1000 žiūrovų, arba tik 300 žiūrovų. Tribūnos įrengtos šiauriniame stadiono pakraštyje, be stogo.

## Istorija

Žymiausia Kazlų Rūdos komanda yra FK Šilas. XXI a. 2-ajame dešimtmetyje ji žaidė II ir I lygose, tačiau 2022 m. pavasarį tapo Marijampolė City klubo dalimi.

## Šaltiniai
Earthling (David Bowie albumas)

**Earthling** (rašoma ***EART HL I NG***) – dvidešimt pirmasis britų muzikanto David Bowie albumas, išleistas 1997 m. vasario 3 d. Įraše skambanti muzika pratęsia ankstesnio atlikėjo darbo „Outside“ idėjas, maišydama roko skambesį su industrinės muzikos ir drum and bass elementais, o dainų žodžiai liečia socialinės atskirties ir dvasiškumo temas.

Albumas buvo sėkmingas tiek komerciškai, tiek kritikų atžvilgiu.

## Dainų sąrašas

## Kūrybinė grupė
* David Bowie – vokalas, gitara, saksofonas, elektroniniai instrumentai, klavišiniai
* Reeves Gabrels – elektronikos programavimas, sintezatoriai, gitaros, vokalas
* Mark Plati – elektronikos programavimas, elektroniniai instrumentai, klavišiniai
* Gail Ann Dorsey – bosinė gitara, vokalas
* Zack Alford  – ritmas, būgnai, perkusija
* Mike Garson – klavišiniai, pianinas

**Techninis personalas**
* David Bowie – prodiusavimas
* Reeves Gabrels – prodiusavimas
* Mark Plati – prodiusavimas, garso inžinerija, garso suvedimas

## Išnašos

## Šaltiniai
* 
* 
*
Outside

**Outside** (dar rašoma kaip ***1. Outside: The Nathan Adler Diaries: A Hyper-cycle***) – dvidešimtasis studijinis britų muzikanto David Bowie albumas, išleistas 1995 m. rugsėjo 25 d. Albumas sukurtas kartu su muzikantu Brian Eno, su kuriuo Bowie dviem dešimtmečiais anksčiau sukūrė vadinamąją „Berlyno“ trilogiją – 1977 m. išleistus albumus „Low“ ir „"Heroes"“ bei 1979 m. išleistą „Lodger“. Albumas įkvėptas televizijos serialo „Tvin Pyksas“ ir pasakoja nelinijinę istoriją apie detektyvą, tiriantį nepilnametės merginos nužudymą.

Nors albumas iš pradžių nesusilaukė didelio kritikų pripažinimo, šiuo metu jis yra laikomas vienu svarbesnių atlikėjo įrašų. Bowie planavo albumui ir jo istorijai sukurti keletą tęsinių, tačiau tai neįvyko. Kai kurios „Outside“ muzikinės idėjos ir temos buvo panaudotos paskesniame albume „Earthling“.

## Dainų sąrašas

## Kūrybinė grupė

**Muzikantai**
* David Bowie – vokalas, saksofonas, gitara, klavišiniai
* Brian Eno – sintezatoriai, efektai, strategijos
* Reeves Gabrels – gitara
* Erdal Kızılçay – bosinė gitara, klavišiniai
* Mike Garson – fortepijonas
* Sterling Campbell – būgnai
* Carlos Alomar – ritminė gitara
* Joey Baron – būgnai
* Yossi Fine – bosinė gitara
* Tom Frish – papildoma gitara (19)
* Kevin Armstrong – papildoma gitara (17)
* Bryony, Lola, Josey and Ruby Edwards – pritariamieji vokalai (3, 12)

**Techninis personalas**
* David Bowie – prodiusavimas, garso suvedimas, papildomas redagavimas
* Brian Eno – prodiusavimas
* David Richards – prodiusavimas, garso suvedimas, papildomas redagavimas, garso dizainas
* Kevin Metcalfe – garso suvedimas

**Dizainas**
* Denovo – dizainas, konceptas, vizualinės manipuliacijos
* David Bowie – viršelio konceptas, piešinys
* John Scarisbrick – fotografijos
* Jennifer Elster – stilistė

## Išnašos

## Šaltiniai
* 
*
Hours

**Hours** (rašoma ***'hours...' ***) – dvidešimt antrasis studijinis britų muzikanto David Bowie albumas, išleistas 1999 m. rugsėjo 21 d. Pirmiausia išleistas internete, atlikėjo tinklapyje „BowieNet“, tapdamas pirmuoju įrašu istorijoje, kurį žinomas vardas išleido internetu. Tai – paskutinis Bowie įrašas, kuriame jis dirbo kartu su prodiuseriu ir gitaristu Reeves Gabrels, su kuriuo kartu kūrė nuo 1988 m.

Albumas, kitaip nei keletas ankstesnių Bowie darbų, labiau primena albumo „Hunky Dory“ skambesį. Dainų tekstai liečia santykių pabaigos ir baimės jausmo temas, taip pat netrūksta ir krikščioniškų motyvų.

Albumas buvo komerciškai sėkmingas Britanijoje, pasiekdamas penktąją albumų reitingo vietą, tačiau pirmąkart nuo 1972 m. nepasiekė JAV „Billboard 200“ reitingo keturiasdešimtuko. Kritikai šį albumą vertiną kaip vieną silpnesnių atlikėjo darbų.

## Dainų sąrašas

## Kūrybinė grupė
* David Bowie – vokalas, ritmo programavimas, gitara, klavišiniai
* Reeves Gabrels – ritmo programavimas, gitara, sintezatrorių programavimas
* Mark Plati – bosinė gitara, akustinė ir elektrinė gitara, sintezatorių ir ritmų programavimas, melatronas 
* Mike Levesque – būgnai, perkusija
* Sterling Campbell – būgnai 
* Everett Bradley – perkusija 
* Chris Haskett – ritminė gitara 
* Marcus Salisbury – bosinė gitara 
* Holly Palmer – pritariamieji vokalai 

**Techninis personalas**
* David Bowie – prodiusavimas
* Reeves Gabrels – prodiusavimas
* Ryoji Hata – papildoma garso inžinerija
* Jay Nicholas – papildoma garso inžinerija
* Kevin Paul – garso inžinerija
* Andy VanDette – garso dizainas

## Išnašos

## Šaltiniai
* 
* 
*
World of Tanks Blitz

**World of Tanks Blitz** – daugelio žaidėjų žaidimas, skirtas kovoms, naudojant XX a. vidurio šarvuotąsias kovos mašinas. Žaidimą sukūrė Baltarusijos įmonė „Wargaming.net“, išleistas 2014 m. gegužės 5 d. Šis žaidimas yra paprastesnė World of Tanks žaidimo versija, kuri kaip ir pagrindinis žaidimas, nemokama.

## Apžvalga
Žaidime yra daugiau nei 300 tankų. Jie suskirstyti pagal regioną arba šalį (Sovietų Sąjunga, Vokietija, Jungtinė Karalystė, Prancūzija, Kinija, JAV, Japonija, Europa), o toliau tankai skirstomi pagal tipą (lengvasis tankas, vidutinis tankas, sunkusis tankas, prieštankinis tankas). Esama 27 skirtingų žemėlapių. Naujus tankus žaidime galima atrakinti, pasinaudojant žaidžiant gautais patirties taškais bei kreditais.

### Mūšių rūšys
Žaidime yra dvi pagrindinės mūšių rūšys ir 9 mūšių rūšys, kurios keičiasi kas tam tikrą laiką. Dviejose pagrindinėse mūšių rūšyse žaidėjai žaidžia pasidalinę į dvi komandas po 7 žaidėjus.

### Misijos
Kad žaidėjams nenusibostų žaisti, žaidime yra trijų pagrindinių tipų misijos (personalinės, *battle pass*, kalnų), toliau jos skirstomos į dienines ir savaitines. Misijos keičiasi kasdien arba kas savaitę.

### Būrys
Šiame žaidime žaidėjai gali pakviesti vienas kitą į būrį ir kartu išvažiuoti į mūšį. Žaidėjai, žaidžiantis būryje, gauna didesnį atlygį laimėję arba pralaimėję mūšį, negu žaidžiantys vieni. nuo 2023 lapkričio 17 dienos žaidėjams leidžiama būry būti nebe dviese bet trise. 

### Klanas
Žaidėjai gali kurti klaną arba į jį įstoti. Būdamas klane, žaidėjas gauna papildomų misijų, už kurių įvykdymą įgyja žaidimo valiutos arba žaidimo daiktų. Be to, žaidėjai, priklausantys klanui, gali dalyvauti klanams skirtuose turnyruose.

### Turnyrai
Žaidėjai, turintys 5 lygio tankus, gali dalyvauti turnyruose, kuriuos laimėjus, priklausomai nuo turnyro tipo, galima laimėti žaidimo valiutos, virtualios turnyro atributikos, realių pinigų arba daiktų.

## Nuorodos
* ''World of Tanks Blitz'' Eu serverio svetainė **(**angl.**)**
* blitz hangar tinklapis padedantis paruošti tanką mūšiams **(**angl.**)**
* blitz stars tinklapis sekantis žaidėju statistika **(**angl.**)**

## Šaltiniai
Septynerių metų krizė (pjesė)

**Septynerių metų krizė** (, pažodžiui 'Septynerių metų niežulys') – 1952 m. trijų veiksmų amerikiečių pjesė, parašyta George Axelrod. Pirminiame Brodvėjaus pastatyme vaidino Tom Ewell ir Vanessa Brown.

Filmo pavadinimas yra frazė, kurią vartoja psichologai kalbėdami apie sumažėjusį susidomėjimą monogaminiais santykiais po septynerių santuokos metų.

1955 m. pagal pjesę buvo pastatytas filmas „Septynerių metų krizė“, kurio režisierius ir scenarijaus bendraautoris yra Billy Wilder, pagrindinius vaidmenis atliko Marilyn Monroe ir Tom Ewell, atlikęs tą patį vaidmenį, kaip ir Brodvėjaus pjesėje.

## Siužetas
Septynerius metus vedęs amerikietis galvoja apie savo nuotykių kupiną praeitį ir fantazuoja apie ateitį, ypač apie Merginą, kuri atsikėlė į jo daugiabutį.

## Pastatymai
Pjesės premjera Fultono teatre įvyko 1952 m. lapkričio 20 d., spektakliai baigti rodyti 1955 m. rugpjūčio 13 d., iš viso buvo surengta 1141 spektaklis, tokiu būdu pjesė tapo ilgiausiai 6-ajame dešimtmetyje rodytu nemuzikiniu spektakliu.

## Aktorių sudėtis premjeros metu
* Tom Ewell – Richard Sherman
* Vanessa Brown – Mergina
* Neva Patterson – Helen Sherman
* Marilyn Clark – panelė Morris
* Joan Donovan – Elaine
* Robert Emhardt – Dr. Brubaker
* Pat Fowler – Merginos sąžinės balsas
* George Ives – Richard’o sąžinės balsas
* George Keane – Tom Mackenzie
* Johnny Klein – Ricky Sherman
* Irene Moore – Marie Kad Ir Koks Būtų Jos Vardas
Pirminiame Brodvėjaus pastatyme pavaduojančiaisiais aktoriais buvo Eddie Albert, Eddie Bracken ir Elliott Nugent kaip Richard Sherman; Sally Forrest ir Louise King kaip Mergina; Paulette Girard kaip Marie Kad Ir Koks Būtų Jos Vardas.

Gastroliniame spektaklyje Eddie Bracken vaidino Richard'ą Sherman'ą, o Gena Rowlands pasirodė kaip Elaine. Londone, Vest Endo pastatyme, vaidino Rosemary Harris.

Nors „Septynerių metų krizė“ niekada negrįžo į Brodvėjų, pjesė buvo atgaivinta 2000 m. Londone vaidinant Derilai Hanai (*Daryl Hannah*), ji statoma bendruomeniniuose ir mažuose profesionaliuose teatruose, pavyzdžiui, Aivoritono teatre (*Ivoryton Playhouse*), Amerikos Šimtmečio teatre (*American Century Theatre*) ir Majamio teatrų centre (*Miami Theatre Center*).

## Išnašos
Telšių evangelikų liuteronų bažnyčia

**Telšių evangelikų liuteronų bažnyčia** – evangelikų liuteronų bažnyčia, stovėjusi Telšiuose XIX a. – XX a. pirmoje pusėje, dab. Kęstučio g. 21.

1818 m. mieste pastatyta medinė evangelikų liuteronų bažnyčia. M. Valančius „Žemaičių vyskupystėje“ (1848 m., II d.) mini, kad ši bažnyčia buvusi nedidelė, neturėjusi nuolatinio kunigo, ją aptarnauti atvykdavęs kunigas iš Skuodo. Parapijai išaugus, 1875 m. senosios bažnyčios vietoje pastatyta mūrinė raudonų plytų bažnyčia. Per pirmąją sovietų okupaciją bažnyčia konfiskuota, tačiau hitlerinė okupacinė valdžia ją grąžino, bažnyčia suremontuota ir 1943 m. liepos 18 d. iš naujo pašventinta.

Pasibaigus Antrajam pasauliniam karui, parapija uždaryta, bažnyčia paversta fabriku, o maždaug 1957 m. nugriauta. Jos vietoje stovi trijų aukštų silikatinių plytų viešbutis.

Vienas paskutinių parapiją aptarnavo kunigas Max von Bordelius (1886–1964), kilęs iš Kuršo.

Netoliese bažnyčios buvo senos kapinės.

## Išnašos
Velingboro jungtinių reformatų bažnyčia

**Velingboro jungtinių reformatų bažnyčia** – jungtinių reformatų bažnyčia Velingbore, Jungtinėje Karalystėje.

## Istorija
Bažnyčios pastato statybos užbaigtos 1875 m.

1913 m. bažnyčia renovuota. 1920 m. prie pagrindinio įėjimo atidengtas karo memorialas.

1970 m. birželio 9 d. bažnyčios kompleksas įtrauktas į architektūrinių saugomų pastatų sąrašą.

## Šaltiniai

## Nuorodos
* Oficiali svetainė
Brett Kavanaugh

**Bretas Maiklas Kavanas** (; g. 1965 m. vasario 12 d.) – amerikiečių teisininkas, JAV Aukščiausiojo teismo teisėjas. 2018 m. liepos 9 d. Kavaną į Aukščiausiojo teismo teisėjus paskyrė prezidentas Donaldas Trampas. Pareigas pradėjo eiti 2018 m. spalio 6 d. 2006–2018 metais – Kolumbijos apygardos apeliacinio teismo apylinkės teisėjas.

Studijavo Jeilio universitete. Baigęs studijas dirbo teisėjo Keno Staro padėjėju. Vėliau Kenui Starui tapus nepriklausomu tyrėju dėl prezidento Bilo Klintono veiklos, Kavanas prisidėjo prie Staro komandos, padėjo rašyti tyrimo ataskaitą, kurioje rekomenduota surengti prezidentui apkaltą. 2000 metų JAV prezidento rinkimų metu buvo Džordžo V. Bušo komandoje, siekusioje sustabdyti balsų perskaičiavimą Floridoje. Bušui laimėjus rinkimus, prisijungė prie JAV prezidento administracijos komandos, kurioje buvo atsakingas už kandidatų į teisėjus atrinkimą ir patvirtinimą.

2003 m. prezidentas Bušas paskyrė Kavaną į JAV apeliacinio teismo teisėjus Kolumbijos apygardoje, tačiau jo kandidatūra buvo patvirtinta tik 2006 metais.

2018 m. liepos 9 d. prezidentas D. Trampas paskyrė Kavaną į JAV aukščiausiojo teismo teisėjus. Vėliau tą mėnesį psichologijos profesorė Christine Blasey Ford ir dar trys moterys apkaltino Kavaną seksualine prievarta ir priekabiavimu. Nė vienas iš kaltinimų nebuvo patvirtintas liudininkų parodymais, o Kavanou juos griežtai atmetė. Nepaisant mestų kaltinimų, Kavano kandidatūrą JAV Senatas patvirtino.

## Šaltiniai
Heathen

**Heathen** (rašoma ***uǝɥʇɐǝɥ***) – dvidešimt trečiasis studijinis britų muzikanto David Bowie albumas, išleistas 2002 m. birželio 10 d. Tai – pirmasis atlikėjo įrašas, išleistas jo paties įkurtoje įrašų leidykloje „ISO“, taip pat pirmasis nuo 1980 m., įrašytas kartu su prodiuseriu Tony Visconti. Prieš šį albumą Bowie planavo išleisti kitą įrašą – „Toy“, kuris buvo išleistas tik 2021 m., po atlikėjo mirties. Tačiau į „Heathen“ pateko dvi to albumo dainos: „Afraid“ ir „Slip Away“. Taip pat šiame įraše skamba grupių „Pixies“, „Legendary Stardust Cowboy“ bei atlikėjo Neil Young dainos.

Albume skambanti muzika savo art rock ir art pop mišiniu primena Bowie ankstyvuosius įrašus, o dainų žodžiai liečia dvasiškas ir asmeniškas temas, tokias kaip baimės jausmą, senėjimą ir troškimą geresnės ateities savo naujagimei dukrai. Nors nemažai kritikų įžvelgė nemažai užuominų į Rugsėjo 11–osios atakas, Bowie tai paneigė.

Albumas buvo geriausiai kritikų įvertintas Bowie darbas per daugybę metų ir vadinamas geriausiu jo darbu nuo 1980 m. išleisto „Scary Monsters (and Super Creeps)“. Komerciškai albumas taip pat buvo sėkmingas, pasiekęs penktąją vietą Jungtinės Karalystės albumų reitinge ir bendrai reitinge prabuvo 20 savaičių iš eilės – ilgiausiai nuo 1983 m. išleisto „Let's Dance“. JAV „Billboard 200“ reitinge pasiekęs keturioliktąją vietą, „Heathen“ tapo sėkmingiausiu atlikėjo įrašu nuo 1984 m. išleisto „Tonight“.

„Heathen“ buvo nominuotas „Mercury Prize“ apdovanojimui, o daina „Slow Burn“ 2003 m. nominuota „Grammy“ apdovanojimui už geriausia vyro roko muzikos atlikimą.

## Dainų sąrašas

## Kūrybinė grupė

* David Bowie – vokalas, klavišiniai, gitara, saksofonas, stilofonas, būgnai
* Tony Visconti – bosinė gitara, gitara, dūdelė, styginių instrumentų aranžuotės, pritariamieji vokalai
* Matt Chamberlain – būgnai, būgnų takeliai, elektroninės muzikos programavimas, perkusija
* David Torn – gitara, gitaros takeliai, omnikordas

**Papildomi muzikantai**
* The Scorchio Quartet:
:* Greg Kitzis – pirmasis smuikas
:* Meg Okura – antrasis smuikas
:* Martha Mooke – altas
:* Mary Wooten – violončelė
* Carlos Alomar – gitara
* Sterling Campbell – būgnai, perkusija
* Lisa Germano – smuikas
* Gerry Leonard – gitara
* Tony Levin – bosinė gitara
* Mark Plati – gitara, bosinė gitara
* Jordan Rudess – klavišiniai
* The Borneo Horns:
:* Lenny Pickett – baritono saksofonas
:* Stan Harrison – alto saksofonas
:* Steve Elson – tenoro saksofonas
* Kristeen Young – pritariamieji vokalai, pianinas
* Pete Townshend – gitara (4)
* Dave Grohl – gitara (6)
* Gary Miller – papildoma gitara (10)
* John Read – bosinė gitara (10)
* Solá Ákingbolá – perkusija (10)
* Philip Sheppard – elektrinė violončelė (10)

**Techninis personalas**
* David Bowie – prodiusavimas
* Tony Visconti – prodiusavimas
* Mark Plati – prodiusavimas (5)
* Brian Rawling – prodiusavimas (10)
* Gary Miller – prodiusavimas (10)

**Dizainas**
* Jonathan Barnbrook – dizainas
* Markus Klinko ir Indrani Pal-Chaudhuri – fotografijos
* GK Reid – stilius

## Išnašos

## Šaltiniai
* 
* 
* 
*
Toy

**Toy** – britų muzikanto David Bowie studijinis albumas, išleistas 2021 m. lapkričio 26 d., po atlikėjo mirties. Albumas buvo įrašytas 2000 m. ir jame skamba naujai perrašytos Bowie dainos, taip pat keletas naujų kūrinių.

Albumas buvo planuotas išleisti 2001 m. kovą, tačiau dėl „EMI“ ir „Virgin“ įrašų leidyklų financinių problemų liko neišleistas, o Bowie pradėjo kurti sekantį savo įrašą „Heathen“. Per keletą ateinančių metų, kai kurios „Toy“ dainos buvo išleistos įvairiuose kituose dainų rinkiniuose ar singluose, o dainos „Afraid“ ir „Uncle Floyd“ (vėliau pervadinta į „Slip Away“) pasirodė „Heathen“ albume.

2011 m. „Toy“ nutekėjo į internetą. Po dešimties metų albumas oficialiai išleistas 2021 m. rugsėjį, kaip dalis „Brilliant Adventure (1992–2001)“ rinkinio. 2022 m. sausį išleistas kaip atskiras įrašas.

Albumas susilaukė teigiamų kritikų įvertinimų ir buvo komerciškai sėkmingas, pasiekęs penktąją vietą Jungtinės Karalystės albumų reitinge.

## Dainų sąrašas

## Kūrybinė grupė
* David Bowie – vokalas, klavišiniai, stilofonas, mandolina
* Earl Slick – gitara
* Gerry Leonard – gitara
* Gail Ann Dorsey – bosinė gitara
* Mark Plati – bosinė gitara, gitara
* Mike Garson – klavišiniai
* Sterling Campbell – būgnai
* Lisa Germano – akustinis ir elektrinis smuikas, dūdelė, mandolina, akordeonas
* Cuong Vu – trimitas
* Holly Palmer – pritariamieji vokalai
* Emm Gryner – pritariamieji vokalai
* Tony Visconti – styginių instrumentų aranžuotės

**Techninis personalas**
* David Bowie – prodiusavimas
* Mark Plati – prodiusavimas
* Pete Keppler – garso inžinerija

## Išnašos

## Šaltiniai
* 
*
Preilos mokykla

**Preilos mokykla** – buvusi pradinė mokykla Preilos gyvenvietėje, adresu Preilos g. 27. Dabar mokyklos pastate veikia Neringos bibliotekos filialas.

## Istorija

Apie 1849 m. į Preilą buvo atkelta mokykla iš Naglių, ją lankė ir kaimyninės Pervalkos vaikai. Praplėsta pradinė buvo įkurta mediniame name kopos papėdėje, ją lankė 10–15 vaikų. Pirmieji mokytojai buvo „šulmistrai“ (), neturėję tam tinkamo išsilavinimo. Mokykla įsikūrė nedideliame žvejo namo tipo pastate, 1857 m. Klaipėdos krašto mokyklų statistikos žiniomis čia buvo 26 mokiniai. Tikrieji mokytojai atsirado XIX a. 8-ajame dešimtmetyje. Susmegęs medinis mokyklos pastatas 1885 m. perstatytas ir išplėstas. 1902 m. mokykla apdegė, po to 4 metus veikė laikinose patalpose.

1907 m. prie Kuršių marių pastatytas naujas mūrinis pastatas, išlikęs iki dabar. Mokykla veikė ir XX a. tarpukariu, 1937 m. ją lankė 43 mokiniai, buvo 1 klasė, buvo mokoma vokiečių kalba.

Dėl mažo mokinių skaičiaus mokykla 1980–1989 m., vėliau atidaryta, bet 2001 m. pradinė mokykla galiausiai buvo uždaryta, joje įsikūrė biblioteka. Pastatas buvo avarinės būklės, todėl reikalavo esminio remonto, tam buvo parengtas 717 tūkst. eurų projektas, Rekonstrukcijos darbai pradėti 2021 m.

Atnaujintas, renovuotas mokyklos pastatas atidarytas 2022 m. gegužės 19 d. Bendrame 224 m² plote buvo įkurtas knygų abonementas, skaitykla su renginių sale, edukacijų erdvė. Atidarymo proga iš Vokietijos buvo atvežtas kurėno modelis, kurį pagamino Preiloje prieškariu gimęs *Heinz Kubillus*.

## Šaltiniai
Armstrong Siddeley Mongoose

**Armstrong Siddeley Mongoose** – penkių cilindrų oru aušinamas radialinis aviacinis variklis, XX a. trečiame dešimetyje gamintas Didžiosios Britanijos įmonės „Armstrong Siddeley“. Pradėtas gaminti 1926 m., jis buvo naudojamas montuojamas į įvairius Didžiojoje Britanijoje gamintus mokymosi ir lavinimosi orlaivius. Daugiausiai jų buvo sumontuoti į „Hawker Tomtit“ и „Avro 504N“. Šis variklis taip pat montuotas į pirmuosius serijiniu būdu gamintus lietuviškus lėktuvus – antrosios serijos ANBO III.

Vienintelis išlikęs skrydžiams tinkamas „Mongoose“ variklis 2022 m. duomenimis buvo sumontuotas Skuttleworth kolekcijoje (Old Warden aerodrome) saugomame mokymų lėktuve „Hawker Tomtit“.

## Konstrukcija ir gamyba
„Mongoose“ – penkių cilindrų, vienaeilis, oru aušinamas radialinis stūmoklinis variklis. Variklio cilindrai liko tokie patys kaip ir ankstesniame „Armstrong Siddeley“ modelyje – variklyje „Jaguar“. Neįprasta „Mongoose“ savybė buvo vertikali apatinio cilindro padėtis – manoma, kad tokia konstrukcija galėjo paskatinti uždegimo žvakių užsiteršimą alyva. Uždegimo sistemą valdė du priekyje sumontuoti uždegimo magnetai, vožtuvai buvo valdomi uždengtomis svirtimis.

A. Gustaitis šiuos variklius pasirinko antrosios serijos ANBO III mokymo ir lavinimosi lėktuvams. Jo nuomone, XX a. ketvirtojo dešimtmečio pradžioje tai buvo patikimiausi varikliai pasaulyje.

Gaminti keli „Mongoose“ variantai, kurių galia siekė nuo 135 iki 155 AG (100–115 kW). Šis modelis tapo pagrindu 10 cilindrų 17,7 l, 340 AG galios dvigubos žvaigždės formos modeliui „Armstrong Siddeley Serval“. „Mongoose“ gamybos licenciją 1928 m. įsigijo Japonijos įmonė „Mitsubishi“, pagaminusi 56 variklius nesėkmingam mokymosi lėktuvui Mitsubishi Ki-1, kuris buvo prancūziško variklio „Hanriot HD-28“ licencinė kopija bei savos konstrukcijos E6Y1 и K2Y1.

## Variantai

* Mongoose I: 135 AG, 1926 m.
* Mongoose II: 155 AG, 1930 m.
* Mongoose III: 1929 m.
* Mongoose IIIA: civilinės paskirties, 1929 m.
* Mongoose IIIC: karinės paskirties, modelio IIIA pagrindu 1929 m.

## Naudojimas

* ANBO III
* Avro 504N
* Avro 504R
* Avro Tutor
* Avro Type 621
* FMA AeC.1
* Handley Page Hamlet
* Handley Page Gugnunc
* Hawker Tomtit
* Parnall Peto
* Fokker S.IV

## Išlikę egzemplioriai
Vienintelis išlikęs „Armstrong Siddeley Mongoose IIIC“ yra sumontuotas vieninteliame tinkamame skraidyti „Hawker Tomtit“ (Reg. Nr. K1786/G-AFTA), priklausančiame „Shuttleworth Collection“. Savininkai šiuo lėktuvu vasaros mėnesiais atlieka parodomuosius skrydžius.

## Techniniai duomenys

## Bibliografija
* (EN) Gunston, Bill. *World Encyclopaedia of Aero Engines*. Cambridge, England. Patrick Stephens Limited, 1989. ISBN 1-85260-163-9
* (EN) Lumsden, Alec. *British Piston Engines and their Aircraft*. Marlborough, Wiltshire: Airlife Publishing, 2003. .
* (LT) Ramoška, Gytis, ANBO III. Pirmasis serijinis lietuviškas lėktuvas, Plieno Sparnai Nr. 7 2002 m. 
* (EN) The Royal Air Force in the 1930s; part two: Hawker to Westland, // Gloucester Transport History.

## Išnašos
Nora Dimitrova

**Nora Kirilova Dimitrova** (; g. 2000 m. birželio 9 d.) – Bulgarijos futbolininkė, gynėja. Atstovavo nacionalinei Bulgarijos rinktinei.

## Karjera
Futbolą pradėjo žaisti šioje šalyje. Atstovavo Sofijos NSA, ir tapo daugkartine Bulgarijos čempione. Rungtyniavo moterų UEFA čempionių lygos atrankose.

Vėlesniais metais perėjo į Lokomotiv Stara Zagora. Nuo 2022–2023 m. atstovavo Lokomotiv.

## Karjera nacionalinėje rinktinėje
Kitados atstovavo jaunimo rinktinėms. 

2019 m. debiutavo Bulgarijos moterų futbolo rinktinėje draugiškose rungtynėse prieš Kroatiją. Kroatės sutriuškino bulgares rezultatu 6:0.

2023 m. balandžio 6 d. draugiškose rungtynėse prieš Lietuvos rinktinę pasižymėjo įvarčiu. Bulgarės nugalėjo rezultatu 3:0. Dimitrova pelnė antrąjį rungtynių įvartį.

## Pasiekimai

## Šaltiniai

## Nuorodos
* SOCCERWAY
* FLASHSCORE
* SOFASCORE
* SOCCERDONNA
* soccerpunter
* Globalsportsarchive
Katrin Karadžova

**Katrin Karadžova** (; g. 1998 m. birželio 19 d.) – Prancūzijos–Bulgarijos futbolininkė, saugė. Atstovavo nacionalinei rinktinei. Prancūziškuose šaltiniuose žinoma kaip **Catherine Karadjov**, o angliškuose kaip **Katrin Karadjov (Karadjova)**.

## Karjera
Gimė Prancūzijoje išeivių iš Bulgarijos šeimoje. Futbolą pradėjo žaisti Prancūzijoje. 

Žinoma, kad atstovavo Juvisy, o vėliau La Roche sur Yon klubuose.

## Karjera nacionalinėje rinktinėje
Kitados atstovavo Prancūzijos jaunimo rinktinėms, o vėliau pasirinko atstovauti nacionalinei Bulgarijos rinktinei.

2023 m. balandžio 6 d. draugiškose rungtynėse prieš Lietuvos rinktinę pasižymėjo įvarčiu. Bulgarės nugalėjo rezultatu 3:0. Janeva pelnė pirmąjį rungtynių įvartį.

## Pasiekimai

## Šaltiniai

## Nuorodos
* SOCCERWAY
* [ FLASHSCORE]
* [ SOFASCORE]
* [ SOCCERDONNA]
* [ soccerpunter]
* Globalsportsarchive
Aleksandra Janeva

**Aleksandra Janeva** (; g. 2001 m. vasario 24 d.) – Bulgarijos futbolininkė, puolėja. Atstovavo nacionalinei rinktinei.

## Karjera
Futbolą pradėjo žaisti šioje šalyje. Atstovavo Sofijos NSA, ir tapo daugkartine Bulgarijos čempione. Rungtyniavo moterų UEFA čempionių lygos atrankose.

Vėliau persikėlė į USD Matera Grumentum (Italija).

## Karjera nacionalinėje rinktinėje
Kitados atstovavo jaunimo rinktinėms. Nuo 2016 m. buvo kviečiama į WU-17 rinktinę, o nuo 2018 m. – į WU-19 rinktinę.

Nuo 2021 m. spalio atstovavo nacionalinei Bulgarijos rinktinei.

2023 m. balandžio 6 d. draugiškose rungtynėse prieš Lietuvos rinktinę pasižymėjo įvarčiu. Bulgarės nugalėjo rezultatu 3:0. Janeva pelnė pirmąjį rungtynių įvartį.

## Pasiekimai

## Šaltiniai

## Nuorodos
* SOCCERWAY
* [ FLASHSCORE]
* SOFASCORE
* SOCCERDONNA
* soccerpunter
* Globalsportsarchive
The Lathums

**The Lathums** – anglų indie roko grupė iš Vigano. Grupę sudaro vokalistas, dainų autorius ir gitaristas Alex Moore, solinis gitaristas Scott Concepcion, bosistas Matty Murphy bei būgnininkas Ryan Durrans. Grupė susiformavo 2018 m., koledže, po to, kai grupės nariai buvo paskirti vienodai projekto grupei.

Grupės debiutinis albumas „How Beautiful Life Can Be“ išleistas 2021m. rugsėjį ir debiutavo Jungtinės Karalystės albumų reitingo viršūnėje. Antrasis grupės įrašas „From Nothing to a Little Bit More“ išleistas 2023 m. kovą ir taip pat pasiekė aukščiausiąją vietą.

## Grupės nariai
**Dabartiniai nariai**
* Alex Moore – vokalas, gitara (2018–dabar)
* Scott Concepcion – pritariamieji vokalai, gitara, pianinas (2018–dabar)
* Ryan Durrans – būgnai (2018–dabar)
* Matty Murphy – bosinė gitara, pritariamieji vokalai (2023–dabar)

**Buvę nariai**
* Lewis Halliwell  – bosinė gitara (2018)
* Johnny Cunliffe – bosinė gitara (2018–2022)

## Diskografija
* *[[How Beautiful Life Can Be]]* (2021)
* *[[From Nothing to a Little Bit More]]* (2023)
* *Matter Does Not Define* (2025)

## Šaltiniai

## Nuorodos
* Oficialus „The Lathums“ puslapis
*
From Nothing to a Little Bit More

**From Nothing to a Little Bit More** – antrasis studijinis anglų indie roko grupės „The Lathums“ albumas, išleistas 2023 m. kovo 3 d. Albumas sulaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje.

## Dainų sąrašas

## Kūrybinė grupė
**The Lathums**
* Alex Moore
* Scott Concepcion
* Ryan Durrans
* Matty Murphy

**Papildomi muzikantai**
* Christopher David Hill
* Gillian Maguire
* John Kettle 
* Josh Poole
* Roland Parsons
* Tom Berry
* Ross Stanley

## Išnašos
Paulina Potapova

**Paulina Potapova** (g. 1999 m. spalio 5 d.) – Lietuvos futbolininkė, žaidžianti gynėjos pozicijoje.

## Karjera
### Futbolininkės karjera
Profesionalią karjerą pradėjo Jonavoje. Atstovavo Aušros klubui nuo 2015 m.. Antroje sezono pusėje žaidė I lygoje atstovaudama Ukmergės Textilite-Keliai. 2016 m. rungtyniavo A lygoje atstovaudama Jonavos klubui, o I lygoje – Ukmergės.

2017–2018 m. rungtyniavo Gintra-Universitetas. 2017 m. gegužės 14 d. pelnė įvartį rungtynėse prieš Šiaulių FA. Gintra sutriuškino „gimnazistes“ rezultatu 17:0. 2017 m. spalio 22 d. pelnė net penkis įvarčius rungtynėse prieš Vilniaus „Žalgirio“ MFA.

2018 m. rudenė perėjo į Vilniaus „Žalgirį“. 2018 m. rugsėjo 12 d. pasižymėjo pelnydama įvartį rungtynėse prieš Gargždų „Bangą“.

Dėl traumų trumpam buvo palikusi sportą, o 2023 m. sugrįžo į futbolą ir atstovavo Hegelmann.

## Rinktinės
;WU-17 rinktinė
: nuo 2014 m. kviesta į WU-17 rinktinę. 2014 m. spalio 22 d. pelnė įvartį rungtynėse prieš Rumunijos WU-17. Mačas baigėsi lygiosiomis 3:3.

; WU-19 rinktinė
: nuo 2016 m. kviesta į WU-19 rinktinę. 2016 m. liepos 1 d. rungtynėse prieš Latvijos WU-19 rinktinę pelnė įvartį. Lietuvės nugalėjo rezultatu 4:0.

; Nacionalinė moterų rinktinė
: 2017 m. birželio 12 d. rungtyniavo prieį lenkes, kai buvo pralaimėjo triuškinančiu rezultatu 0:5.

; Lietuvos salės futbolo rinktinė
: Atstovavo futzalo rinktinei. Žaidė rungtynėse prieš Suomiją, kurios lietuvės patyrė triuškinantį pralaimėjimą rezultatu 0:10.

## Pasiekimai
* 

## Šaltiniai

## Nuorodos
* SOCCERWAY (apie žaidėją)
* SOFASCORE (apie žaidėją)
* soccerpunter (apie žaidėją)
* lietuvosfutbolas.lt (apie žaidėją)
* Globalsportsarchive
Viktorija Čiapaitė

**Viktorija Čiapaitė** arba **Viktorija Tankūnė** (g. 2000 m. rugpjūčio 26 d.) – Lietuvos futbolininkė, gynėja. Atstovavo Lietuvos moterų futbolo rinktinei.

## Karjera
### Futbolininkės karjera
Profesionalią karjerą pradėjo Vilniaus „Žalgiryje“ (MFA Žalgiris). Atstovavo Žalgirio akademijos jaunimo ekipai, o nuo 2015 m. ir pagrindinei komandai.

Žinoma, kad 2015 m. spalio 30 d. pasirodė po keitimo A lygos rungtynėse prieš Gintros-Universiteto ekipą. 86 minutę pakeitė Gretą Guižauskaitę.

Vėlesniais metais rungtyniavo moterų A lygoje atstovaudama pagrindinei ekipai ir I lygoje, atstovaudama Žalgirio B komandai.

2018 m. moterų A lygooje Žalgiris liko penktoje vietoje ir 2019 m. pagrindinė ekipa rungtyniavo I lygoje. 2019 m. sezone tapo I lygos nugalėtojomis. 2020, 2021, 2022 m. žalgirietės vėl rungtyniavo moterų A lygoje ir užimdavo antrąją vietą. 2020 m. susilaukė kvietimo į nacionalinę rinktinę, bet UEFA čempionato atrankos turnyre nesužaidė nė minutės. 2023 m. vėl pakviesta atstovauti nacionalinei rinktinei.

## Rinktinės
; WU-17 rinktinė
: kviesta į WU-17 rinktinę.

; WU-19 rinktinė
: 2017 m. pakviesta į WU-19 rinktinę. Rugsėjo mėn. žaidė prieš Daniją ir Rumuniją.

; Nacionalinė moterų rinktinė
: 2020 m. pakviesta į Lietuvos nacionalinę rinktinę.
: 2023 m. vasario mėn. vėl pakviesta į Lietuvos nacionalinę rinktinę. Rungtyniavo draugiškose rungtynėse prieš Armėnijos rinktinę. 
: 2023 m. vasario 20 d. rungtynėse pasirodė po keitimo 79 minutę, o 88 min. užsidirbo geltoną kortelę.

; Lietuvos salės futbolo rinktinė
: Rungtyniavo futzalo rinktinėje; tapo šios rinktinės kapitonė.

## Pasiekimai
; su MFA Žalgiris
: moterų A lygos antroji vieta: 2020, 2021, 2022, 2023 m.
: I lygos nugalėtoja: 2019 m.

## Šaltiniai

## Nuorodos
* SOCCERWAY (apie žaidėją)
* FLASHSCORE (apie klubą)
* soccerpunter (apie žaidėją)
* lietuvosfutbolas.lt (apie žaidėją)
* Globalsportsarchive
* Sudėtis: MFA Žalgiris
Festivalis

**Festivalis** ( <  – šventinis; liaud. *festas*) – masinė laisvalaikio, meninių ar kultūrinių renginių šventė.

## Samprata
Gali būti mėgėjiški (studentų, tautosakos), profesionalūs (teatro, kino), muzikiniai.

Dažnai rengiami periodiškai (pvz. kasmet), turi savo tematiką, tapatybę.

Organizuoja valstybinės įstaigos, nevyriausybinės organizacijos, privačios įmonės.

Per festivalius neretai organizuojami konkursai, skiriamos premijos.

## Žinomi festivaliai
* Kino – Kanai
* Lietuviški – Akacijų alėja, Dainų šventė, Kaunas Jazz, Kino pavasaris, Poezijos pavasaris
** Buvę – Be2gether, LIFE, Nida
* Meno – Venecijos bienalė
* Prabangos – Fyre
* Reklamos – Kanų liūtai

## Šaltiniai
Ж

**Ж, ж** – dvyliktoji kirilicos abėcėlės raidė, kuri paprastai priskiriama garsui [ž].

## Istorija
Tiksli raidės Ж kilmė nežinoma. Panašios raidės graikų, lotynų ar bet kurioje kitoje to meto abėcėlėje nebuvo, tačiau yra tam tikrų panašumų į glagolicos raidę živetę (Ⰶ), kuri reiškia tą patį garsą. Tačiau živetės, kaip ir daugumos glagolicos raidžių, kilmė neaiški. Ж nebuvo naudojama kaip raidinis skaitmuo.

## Vartojimas
Raidė Ж vartojama daugumoje kalbų, kuriose naudojama kirilicos abėcėlė. Padėtis abėcėlėje ir raidės reiškiamas garsas įvairiose kalbose skiriasi.

## Kodai

## Taip pat skaitykite

* Kirilicos raidžių sąrašas
Auciukų valsčius

**Auciukų valsčius** () – buvęs administracinis-teritorinis vienetas dabartinėje pietryčių Baltarusijos teritorijoje. Centras – Didieji Auciukai.

## Istorija

Valsčius įkurtas XIX a. Minsko gubernijoje.

|-
| 1877 m. || || 3979 || 623 kiemai  || 12 seniūnijų || 16
|}

## Šaltiniai

* Valsčiaus gyvenvietės (Radzima.net)
Klaipėdos žydų senosios kapinės

**Klaipėdos žydų senosios kapinės** – žydų kapinės Klaipėdoje, veikusios XIX a. I pusėje – XX a. vid. Plotas siekia 1,3 ha.

Kaip teigiama J. Tatorio knygoje „Senoji Klaipėda. Urbanistinė raida ir architektūra iki 1939 m.”, XIX a. pradžioje žydų kapinėms įrengti skirtas ravelinas, miesto plane pirmąkart pažymėtos 1840 m. Tuo metu kapinės buvo ganėtinai nedidelės, būta gyvatvorės. XIX a. viduryje kapinės apjuostos tvora, pastatytas apeiginės paskirties pastatas. Kapinės išsiplėtė XX a. pirmojoje pusėje. Teritorija buvo padalinta pailgais kvartalais.

Per Antrąjį pasaulinį karą naikinti antkapiai, nugriautas apeiginis pastatas. Tarybiniais laikais kapinių teritorijoje veikė radijo trukdžių stotis su aukštomis metalinėmis antenomis, vietoj ritualinio pastato iškilo administracinis pastatas, sugriauta didžiuma antkapinių paminklų, o kai kurie įmūryti į masyvius betoninius blokus. Lietuvai atgavus nepriklausomybę, 1990 m. radijo stotis likviduota, kapinių teritorija aptverta, apie 1991 m. į atminties sieną, kurios autorius architektas Saulius Manomaitis, įmūryta maždaug 30 antkapinių paminklų fragmentų.

Buvusiame radijo stoties pastate įsikūrė Klaipėdos žydų bendruomenė, veikia sinagoga. Žydus gelbėjusiems Klaipėdos krašto gyventojams atminti pasodinta tujų alėja.

2016 m. kapinės įtrauktos į Kultūros vertybių registrą.

## Išnašos
Cracker Island

**Cracker Island** – aštuntasis studijinis britų virtualios grupės „Gorillaz“ albumas, išleistas 2023 m. vasario 24 d. Albumui pristatyti išleisti penki singlai: „Cracker Island“, „New Gold“, „Baby Queen“, „Skinny Ape“ ir „Silent Running“.

„Cracker Island“ susilaukė teigiamų kritikų įvertinimų ir debiutavo trečiojoje JAV „Billboard 200“ reitingo vietoje. Jungtinės Karalystės albumų reitinge pasiekė pirmąją vietą, tapdamas pirmuoju grupės darbu nuo 2005 m. išleisto „Demon Days“, pasiekusiu reitingo viršūnę.

2024 m. vykusiuose „Grammy“ apdovanojimuose albumas nominuotas geriausio alternatyviosios muzikos albumo kategorijoje.

## Dainų sąrašas

## Kūrybinė grupė
**Musicians**
* Damon Albarn – vokalas , sintezatoriai , elektrinė gitara , pianinas , bosinė gitara, klavišiniai , akustinė gitara , melatronas 
* Greg Kurstin – klavišiniai , sintezatoriai , būgnai , perkusija , bosinė gitara , elektrinė gitara , pianinas , marimba , gitaros , vibrafonas , kongos , melatronas, akustinė gitara, vargonai 
* Thundercat – vokalas, bosinė gitara 
* Stevie Nicks – vokalas 
* Adeleye Omotayo – vokalas 
* Tame Impala – vokalas, sintezatoriai, bosinė gitara, gitara, būgnai, elektrinis pianinas 
* Bootie Brown – vokalas 
* Bad Bunny – vokalas, klavišiniai, perkusija 
* Remi Kabaka Jr. – ritmo programavimas, perkusija 
* Tainy – ritmo programavimas 
* Beck – vokalas 

**Techninis personalas**
* Damon Albarn – prodiusavimas
* Greg Kurstin – garso inžinerija , prodiusavimas 
* Remi Kabaka Jr. – prodiusavimas 
* Kevin Parker – prodiusavimas, garso inžinerija 
* Tainy – prodiusavimas 
* Samuel Egglenton – garso inžinerija
* Julian Burg – garso inžinerija
* Matt Tuggle – garso inžinerija
* Henri Davies – garso inžinerija 
* Joel Workman – garso inžinerija 
* David Reitzas – garso inžinerija 
* Federico Fogolia – garso inžinerija 
* Tim Visser – garso inžinerija 
* Mark „Spike“ Stent – garso suvedimas
* Matt Wolach – papildomas garso suvedimas
* Stephen Sedgwick – papildomas garso suvedimas 
* Randy Merrill – garso dizainas

**Dizainas**
* Jamie Hewlett – iliustracijos, dizainas
* Stars Redmond – dizaino pagalba

## Išnašos
Gilūtų pradinė mokykla

**Gilūtų pradinė mokykla** – buvusi dieninė mokykla Gilūtų kaime (Ignalinos raj.), veikusi 1926 m.–2005 m. Įstaigos kodas 190235223.

## Istorija
Mokykla buvo įsteigta apie 1926 m.. Iš pradžių tai buvo pradinė mokykla, po Antrojo pasaulinio karo iki 1977 m. – aštuonmetė. Po to, sumažėjus mokinių skaičiui, vėl tapo pradine.

2004/2005 m. Gilūtų skyriuje mokėsi 5 mokiniai. Skyriuje dirbo mokytoja Sigita Adomavičienė.

2003 m. rugsėjo 1 d. mokykla buvo prijungta (reorganizuota) prie Ignalinos r. Mielagėnų pagrindinės mokyklos kartu su Ignalinos r. Bernotų pradine mokykla ir Ignalinos r. Rubelninkų pradine mokykla ir tapo jos skyriumi.

Nesusirinkus mokiniams, 2005 m. rugsėjo mėn. buvo uždarytas Ignalinos r. Mielagėnų pagrindinės mokyklos Gilūtų skyrius.

## Žymūs mokiniai
* Jūratė Sveikauskienė (1966 m.) – mokėsi 1973–1974 m., paskui tapo Ignalinos rajono Vidiškių gimnazijos direktore.

## Šaltiniai
Išlikimo siaubas

**Išlikimo siaubas** (angl. *survival horror*) – siaubo kompiuterinių žaidimų požanris, kuriame siekiama žaidėjui sukelti nerimo ir beviltiškumo jausmą, apribojant amuniciją, judėjimo laisvę, greitį arba parengiant begalę šiurpinančių susidūrimų, žaidėjui keliaujant per siaubo kupiną pasaulį. Norint ištrūkti iš žaidime paspęstų spąstų arba tam tikrų vietovių, žaidėjui gali tekti spręsti galvosūkius arba ieškoti tam tikrų daiktų. Aplinka dažnai nupiešiama niūriai ir gali atrodyti kaip nesibaigiantis labirintas, kuriame nuolatos apsireiškia koks nors pasitikėjimo nekeliantis ir priešiškai nusiteikęs kompiuterio valdomas personažas.

Pirmą kartą terminas „išgyvenimo siaubas“ (angl. *survival horror*) pavartotas siekiant apibūdinti pirmąją „Resident Evil“ žaidimų franšizės dalį, išleistą 1996 m. Pastarojo atsiradimui turėjo įtakos ankstesni siaubo tematikos žaidimai, tokie kaip „Sweet Home“ (1989 m.) ir „Alone in the Dark“ (1992 m.). Nuo „Resident Evil“ pasirodymo tapo įprasta panašaus pobūdžio žaidimus priskirti prie išgyvenimo siaubo. Ilgainiui žaidimų kūrėjai ėmė naudoti vis daugiau veiksmo žaidimų elementų ir taikyti įprastą pirmojo bei trečiojo asmens vaizdo pateikimą, tad gimė naujas terminas – "veiksmo siaubo" žaidimas.

## Bruožai
Priešingai, nei įprastuose veiksmo ir šaudykliniuose žaidimuose, žaidėjo valdomas veikėjas negauna gerų sąlygų pasiruošti galimiems ginkluotiems susirėmimams, todėl nuolatos atsiduria nepatogiose ir streso kupinose situacijose. Pavyzdžiui, žaidimuose esantys gydymo reikmenys bei amunicijos atsargos daugeliu atveju nėra gausūs. Nors veiksmo metu paprastai netenka kovoti prieš milžinišką priešų armiją, dideliu galvos skausmu gali tapti bandymas susidoroti su pavieniais priešininkais (arba "bosais"), kurie turi neapsakomai daug gyvybės taškų, tačiau užstoja praėjimą į kitą lygį. Šitaip skatinama spręsti problemas ne ginklais ir kumščiais, o veikiau naudotis žaidimo mechanikomis, leidžiančiomis išvengti artimo susidūrimo su priešininku arba jį pergudrauti, patiriant mažiau nuostolių. Visa aplinka, kurioje atsiduria žaidėjo avataras, iš esmės yra jam nepalanki bei pavojinga, todėl jis nuolatos jaučia grėsmę savo gyvybei.

Dar vienas išskirtinis bruožas yra toks, kad kiekviename žaidimo lygyje ieškant sprendimų egzistuoja skirtingi pasirinkimų variantai. Nuo jų priklauso tolimesnė žaidimo eiga. Neretai vaikštoma pro painius, labirintus primenančius, koridorius, kurie atskleidžia žaidėjo orientavimosi sugebėjimus. Atmosferoje tvyro klaustrofobiškos nuotaikos, žaidimas stengiasi įpiršti mintį, kad nėra jokio šanso išsigelbėti ar būti išgelbėtam – siekiama sukurti aplinką, kuri konkrečiai priverstų pasijausti kaip vieno žaidėjo žaidime. Šiurpūs garsai ir muzika gali priversti aiktelėti arba sunerimti dėl savo padėties, kartais jie įspėja apie besiartinantį pavojų, todėl gali pasitarnauti kaip kelrodis. 

## Išnašos
Monika Grikšaitė

**Monika Grikšaitė** (g. 1999 m. birželio 7 d.) – Lietuvos futbolininkė, saugė. Atstovavo Lietuvos nacionalinei moterų rinktinei.

## Karjera
### FK Banga
Profesionalią karjerą pradėjo Gargžduose. Atstovavo „Bangos“ klubui. Žinoma, kad 2015 m. rungtyniavo Bangos ekipoje, kuri tuo metu rungtyniavo I lygoje. Nuo 2016 m. Bangos merginos rungtyniavo moterų A lygoje. Monika Grikštaitė tapo pagrindinės ekipos kapitone.

2016 m. birželio 12 d. pelnė debiutinį įvartį moterų A lygos rungtynėse prieš Jonavos Aušrą. Grikštaitė pelnė pirmąjį rungtynių įvartį ir pradėjo varžovių triuškinimą. Rungtynės baigėsi rezultatu 4:0.

2018 m. rugsėjo 12 d. pasižymėjo pelnydama du įvarčius rungtynėse prieš MFA Žalgiris Vilnius. 25 minutę išlygino rezultatą (1:1), o 54 minutę persvėrė gargždiškių naudai (2:1), tačiau namuose žaidusios vilnietės sugebėjo išplėšti pergalę paskutinėmis rungtynių minutėmis ir nugalėjo 3:2.

Vėlesniais metais imta kviesti į nacionalinę rinktinę. 

Žaidė ir salės futbolo (futzalo) ekipose, atstovavo Gargždų, bei Jakų komandoms.

### FA šiauliai
2026 m. persikėlė į FA Šiauliai. 2026 m. kovo 14 d. debiutavo moterų A lygos rungtynėse prieš FC Gintra.

## Rinktinės
; Nacionalinė moterų rinktinė
2021 m. pakviesta į nacionalinę moterų rinktinę ir žaidė Baltijos taurės turnyre prieš latves ir farerietes. Debiutavo 2021 m. birželio 10 d. rungtynėse  prieš Latviją. Birželio 13 d. kovojo prieš Farerų salų rinktinę. Rudenį vėl pakviesta į rinktinę ir žaidė prieš Šveicariją ir Rumuniją.

2023 m. pakviesta į rinktinę, kur sužaidė dvejas rungtynes išvykoje prieš Armėnijos rinktinę.

; Lietuvos salės futbolo rinktinė
: Atstovavo futzalo rinktinei.

## Pasiekimai
; su Bangos klubu
*  moterų A lygos bronza: 2016, 2018, 2019 m.

## Išnašos

## Nuorodos
* Bangos klubo svetainė
* SOCCERWAY (apie žaidėją)
* FLASHSCORE (apie žaidėja)
* SOCCERDONNA
* soccerpunter (apie žaidėją)
* lietuvosfutbolas.lt (apie žaidėją)
* Globalsportsarchive (apie žaidėją)
Bulgarijos moterų futbolo rinktinė

**Bulgarijos moterų futbolo rinktinė** – nacionalinė šalies moterų rinktinė, Bulgarijai atstovaujanti futbolo tarptautinėse varžybose. Suburta 1987 m., o sužaidė pirmąsias tarptautines rungtynes prieš Ispanijos rinktinę.

## Treneriai
*  Silvija Radojska ()

## Žaidėjos

; vartininkės
: Roksana Šachanska
; gynėjos
: Nora Dimitrova
: Janica Ivanova
; saugės
: Ivana Naidenova
: Lora Petrova
: Katrin Karadžova
; puolėjos
: Polina Rusina
: Aleksandra Janeva

## Pasiekimai

## Rezultatai
;Spalvų reikšmės

### Turnyras Bulgarijoje
2023 m. balandžio 6 d draugiškose rungtynėse susitiko Bulgarija ir Lietuva.
----

* **Lietuvos rinktinės sudėtis**: Meda Šeškutė, Tereza Romanovskaja, Milda Liužinaitė, Algimantė Mikutaitė, Lolita Žižytė (46 min. Loreta Rogačiova), Dovilė Gailevičiūtė (61 min. Paulina Potapova), Marija Galkina (77 min. Erika Šupelytė), Paulina Sarkanaitė, Liucija Vaitukaitytė, Simona Petravičienė (87 min. Viktorija Čiapaitė), Ugnė Lazdauskaitė (61 min. Gabija Valiukevičiūtė); 
* Atsargoje: Aušrinė Bikutė, Austė Bernotaitė, Vismantė Čereškaitė, Alina Špakovskaja.

## Šaltiniai

## Nuorodos
*  Oficialus puslapis
Latvijos moterų futbolo rinktinė

**Latvijos moterų futbolo rinktinė** – nacionalinė šalies moterų rinktinė, Latvijai atstovaujanti futbolo tarptautinėse varžybose. Suburta 1993 m., o sužaidė pirmąsias tarptautines rungtynes prieš Švedijos rinktinę.

## Treneriai
* Viktors Lūkins (1992–1996)
* Grigorijs Rožkovs (1996–2003)
* Agris Bandolis (2003–2010)
* Didzis Matīss (2010–2021)
* Romāns Kvačovs (2021–2024)
* **[[Liene Vāciete]]** (2025–)

## Žaidėjos

; vartininkės
: Enija Anna Vaivode
: Sofija Ņesterova
; gynėjos
: Anastasija Ročāne
: Arta Luīze Lubiņa
; saugės
: Sandra Voitāne
: Karlīna Miksone (kapitonė)
: Viktorija Zaičikova
; puolėjos
: Olga Ševcova
: Renāte Fedotova iš FK Saned

## Pasiekimai

## Rezultatai
;Spalvų reikšmės

## Išnašos

## Nuorodos
* Oficialus puslapis
Armėnijos moterų futbolo rinktinė

**Armėnijos moterų futbolo rinktinė** – nacionalinė šalies moterų rinktinė, Armėnijai atstovaujanti futbolo tarptautinėse varžybose.

## Istorija
Armėnijos moterų futbolo rinktinė suburta 2003 m.. Pirmąsias tarptautines rungtynes sužaidė 2003 m. prieš Austrijos rinktinę. Armėnės patyrė triuškinantį pralaimėjimą rezultatu 0:11.

2023 m. sužaidė dvejas draugiškas rungtynes su Lietuvos rinktine. 2023 m. vasario 17 d. rungtynėse pranašesnės buvo lietuvės ir nugalėjo armėnes rezultatu 3:1. 2023 m. vasario 20 d. Lietuvos moterų rinktinė rezultatu 1:0 dar kartą įveikė armėnes.

## Treneriai
* Artakas Adamianas

## Žaidėjos

; vartininkės
: Anastasia Klimova
: 
; gynėjos
: 
: 
; saugės
: Maral Artin
: 
: 
; puolėjos
: Oksanna Pizlova
: 

## Pasiekimai

## Rezultatai
;Spalvų reikšmės

* 2023 m. vasario 14 d. pranešta, kad Lietuvos moterų futbolo rinktinė sužaidė dvi draugiškas rungtynes su Armėnija.
### Draugiškos rungtynės
----

* Lietuvos moterų futbolo rinktinės draugiškose rungtynėse rezultatu 3:1 nugalėjo Armėnijos atstoves.

----
* **Lietuvos moterų rinktinės sudėtis:** Meda Šeškutė, Tereza Romanovskaja, Milda Liužinaitė, Karolina Jasaitytė, Loreta Rogačiova, Algimantė Mikutaitė, Ugnė Lazdauskaitė (11 min. Agnieška Kazarina), Liucija Vaitukaitytė, Monika Grikšaitė (60 min. Erika Šupelytė), Paulina Sarkanaitė (81 min. Lolita Žižytė), Judita Sabatauskaitė (46 min. Marija Galkina). 

* Atsargoje: Aušrinė Bikutė, Viktorija Čiapaitė, Alina Špakovskaja, Austė Bernotaitė, Vismantė Čereškaitė.
-------

### Draugiškos rungtynės
----

* **Lietuvos moterų rinktinės sudėtis**: Meda Šeškutė, Tereza Romanovskaja, Austė Bernotaitė (28 min. Karolina Jasaitytė), Milda Liužinaitė, Lolita Žižytė (79 min. Viktorija Čiapaitė), Algimantė Mikutaitė, Paulina Sarkanaitė (63 min. Agnieška Kazarina), Liucija Vaitukaitytė, Marija Galkina (79 min. Vismantė Čereškaitė), Loreta Rogačiova (46 min. Erika Šupelytė, 63 min. Monika Grikšaitė), Judita Sabatauskaitė. 

* Atsargoje: Aušrinė Bikutė, Alina Špakovskaja, Ugnė Lazdauskaitė.
----

## Išnašos

## Nuorodos
* Football Oficialus puslapis
* Armenijos futbolo svetainė
Kolčiuginas

**Kolčiuginas** () – miestas Rusijos vakaruose, Vladimiro srityje, 74 km į šiaurės vakarus nuo Vladimiro, prie Pekšos upės (ant jos sudarytas tvenkinys); rajono centras. Per Kolčiuginą eina Ivanovo–Aleksandrovo geležinkelis, plentas Kolokša–Dvornikai. Gaminių (indų ir stalo įrankių) iš spalvotųjų metalų ir jų lydinių gamyba, elektros kabelių, gelžbetonio gaminių, siuvimo, baldų, maisto (duonos) pramonė. Veikia muziejus.

## Istorija
Kolčiugino gyvenvietė 1871 m. įkurta Maskvos pirkliui Aleksandrui Kolčiuginui pastatydinus metalo apdirbimo fabriką. Kolčiuginas garsėjo virdulių gamyba. Miestas nuo 1931 m.

## Šaltiniai